paragraph_text: Beck nikada nije dosegao komercijalni uspjeh kao gitarist sastava Yardbirds, međutim sastav mu otvara put za Rock and Roll Hall of Fame iz 1992. Mnoge skladbe iz njegove produkcije su instrumentalne, a od žanra najviše primjenjuje blues, rock, heavy metal i jazz, kao i u zadnje vrijeme spajanje rock-gitare i elektroničke glazbe. Zbog njegove raznovrsnosti Becka je bilo teško slijediti i s njim surađivati. Pored svega toga Beck je dobio vrlo pozitivne kritike na svoj rad kao gitarista.<ref> Pobjednik je Grammy Awards nagrade u kategoriji za najbolju rock instrumentalnu izvedbu. Kada nije na sceni Beck je veliki kolekcionar Hot roda (tipični američki automobili prerađeni za brzu vožnju) i navodno ima najljepšu kolekciju u Britaniji. Hot rod bio mu je tema na mnogim njegovim albumima.